Христо Смирненски
Септември

chitanka.info

Дар понесъл, дар богат,

ето пак пристигаш ти

и над столичния град

ръсиш смях и красоти.

В погледа ти — плах копнеж,

в пазвите ти — благодат;

златна школнишка младеж —

твоя свита, твоя рат.

Ех, че бран ще зацари

на теглата ни напук

с Евините дъщери,

дошли на школовка тук!

Всяко борче, всеки храст

спомен нов ще притаи:

спомен на младежка страст

и на нов грях може би…

Дар понесъл, дар богат,

ето пак пристигаш ти

и над столичния град

ръсиш смях и красоти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.